b'\n_START_ARTICLE_\nSpark SRT05e\n_START_SECTION_\nVystymas\n_START_PARAGRAPH_\n2016 m. rugs\xc4\x97jo 28 d. buvo paskelbta, kad naujojo modelio baterijas gamins McLaren kompanija._NEWLINE_2017 m. sausio 9 d. kompanija Spark Racing Technology buvo paskelbta, kaip naujojo modelio k\xc5\xabr\xc4\x97ja, o kit\xc4\x85 m\xc4\x97nes\xc4\xaf buvo paskelbtos naujojo k\xc5\xabrinio nuotraukos._NEWLINE_2017 m. rugs\xc4\x97j\xc4\xaf slaptuose bandymuose buvo i\xc5\xa1bandytas naujasis modelis, kur\xc4\xaf vairavo pranc\xc5\xabzas Anthoine Hubert._NEWLINE_2017 m. spal\xc4\xaf \xc5\xa1is modelis i\xc5\xa1laik\xc4\x97 patikimumo bandymus trasoje. _NEWLINE_2018 m. sausio 30 d. internetu \xc4\xafvyko vie\xc5\xa1as SRT05E pristatymas su kompiuteriu sugeneruotomis nuotraukomis. Kovo 6 d. \xc5\xbdenevos automobili\xc5\xb3 parodoje FIA prezidentas Jean Todt kartu su Formule E Holdings prezidentu Alejandro Agag oficialiai pristat\xc4\x97 nauj\xc4\x85j\xc4\xaf model\xc4\xaf. Taip pat prane\xc5\xa1ta, kad Spark SRT05e tapo pirmuoju lenktynininiu automobiliu, kurio k\xc5\xabrim\xc4\x85 i\xc5\xa1skirtinai pri\xc5\xbei\xc5\xabr\xc4\x97jo tik FIA._NEWLINE_Antros kartos modelis bus naudojamas iki 2021/2022 m. sezono pabaigos, o iki tol dar gali sulaukti aerodinamini\xc5\xb3 pakeitim\xc5\xb3._NEWLINE_Komandos naudoja 19 coli\xc5\xb3 Michelin Pilot Sport All-Weather padangas. Palyginus su pirmojo modelio padangomis, \xc5\xa1ios yra lengvesn\xc4\x97s \xe2\x80\x93 priekin\xc4\x97s 2 kg, galin\xc4\x97s \xe2\x80\x93 2,5 kg.'